./data/phi0978/phi001/phi0978.phi001.perseus-lat2.xml
Pliny the Elder
si tamen idem amnisanguillis scateat, salubritatis indicium habetur, sicuti frigoris taenias in fonte gigni  ante omnia autem damnanturamarae et quae sorbentem statim implent, quod evenitTroezene  nam nitrosas atque salmacidas in desertisRubrum mare petentes addita polenta utiles intra duashoras faciunt ipsaque vescuntur polenta  damnantur inprimis quae fonte caenum faciunt quaeque malum colorembibentibus, refert et si vasa aerea inficiant aut si legumina tarde percocant, si liquatae leniter terram relinquantdecoctaeque crassis obducant vasa crustis  est etiamnumvitium non fetidae modo, verum omnino quicquam resipientis, iucundum sit illud licet gratumque et, ut saepe,ad viciniam lactis accedens  aquam salubrem aëri quamsimillimam esse oportet  unus in toto orbe traditur fonsaquae iucunde olentis in Mesopotamia Chabura; fabulaerationem adferunt, quoniam eo Iuno perfusa sit  de cetero aquarum salubrium sapor odorve nullus esse debet